میلادی ۲۰۱۶ نچی ییلی سپتامبر آیی نینگ ۲۱ نچی کونیده امریکا قوشمه ایالت لری دولت رهبری باراک اوباما نینگ بیرلشگن ملت لر تشکیلاتی عمومی کینگشیده قیلگن معروضه سیده گی اسرائیل بیلن علاقه لی سوز لری میدیا ده کینگ بیر شکلده عکس ایتدی.  اوشبو معروضه سی جریانیده اسرائیل نینگ فلسطین توپراق لری نی ابد گه قدر اشغال ایتیش گه دوام ایتیشی نینگ ممکن ایمس لیگی نی بیلدیردی اوباما.  ایریم تامان لر اسرائیل نینگ اشغالچی اوله راق بهالنتریلگن اوشبو سوز لر نی کوچلی هوشدار صفتیده قبول قیلدی. امریکا قوشمه ایالت لری نینگ اینگ کتته متفقی دن عبارت بولگن اسرائیل جهتی دن اوشبو توپراق لر نینگ اشغال ایتیلگن توپراق لردن عبارت ایمس لیگی سببلی,  حتی خودی منه شوو سوز لرنینگ اسرائیل گه ضد سوز لردن عبارت ایکن لیگی نی بیلدیرگن تامان لر هم موجود.
بیراق, اوباما نینگ اسرائیل بیلن علاقه لی اشغالچی کلمه سیدن استفاده ایتگن لیگی گه حدی دن تشقری اهمیت بیریلگن لیگی و اوشبو موضوع نینگ انچه مبالغه قیلینگن لیگی نی ایسله تیب اوتیشی میز ممکن. اوشبو خصوص بیلن علاقه لی تورت مهم سبب دن بحث ایتیش کیره ک.
بیرینچی دن ایندی اوباما نینگ جمهوررئیس لیگی وظیفه سی مدتی نینگ اداغگه ییتیتگن لیگی کورینماقده.  شونده ی قیلیب اوباما میلادی ۲۰۱۷ نچی ییلی جنوری آیی نینگ بیرینچی کونیده سیله نه دیگن ینگی جمهوررئیسی گه اوز وظیفه سی نی تاپشیره دی.  اوباما نینگ اسرائیل نی حقوقی بیر تامان بولیش گه دعوت ایتیش کبی بیر هدفی نینگ موجود بولگن لیگی تقدیرده, جمهوررئیس لیگی نینگ ایککینچی دوریده اوشبو ایش نی قیلیشی ممکن ایدی.  ینه بیر بار جمهوررئیسی ایتیب سیله نه آلمیدیگن لیگی نینگ اوزی اوباما اوچون اوشبو خصوصده یخشی بیر امکانیت دن عبارت ایدی. عینی دمده اسرائیل باش وزیری نینگ بونیامین ناتانیاهودن عبارت ایکن لیگی هم اوباما گه یخشی بیر امکانیت یره تیب بیرماقده ایدی.  بیراق, باشقه جمهوررئیس لری بیلن سالشتیریلگنده اینگ کوپ اسرائیل نی حمایه له لیتگن بیر سیاست آلیب باردی اوباما.  شونده ی قیلیب اوباما نینگ وظیفه سی مدتی نینگ اداغگه ییتیشیشی گه ۳ یریم آی قالگن خودی منه شوو کون لرنینگ اوزیده اسرائیل گه قرشی هر قنده ی بیر ایش قیلیشی ممکن ایمس.
ایککینچی اوله راق, اوباما نینگ اسرائیل بیلن علاقه لی اوشبو سوز لری نینگ بیرینچی قسمی گه قره مسدن بهالنتریلیتگن لیگی کورینماقده.  اوباما نینگ اوشبو سوز لری نینگ همه سی, "فلسطین لیک لرنینگ تحریک لرنی بیر تمانگه قویشیب اسرائیل نینگ مشروعیتی نی قبول قیلیش لری و اسرائیل نینگ هم فلسطین توپراق لری نی ابدی بیر شکلده اشغال ایتمیدیگن لیگی نی قبول قیلیشی انیق روشده اسرائیل و فلسطین اوچون یخشی بوله دی" شکلیده.  اوباما نینگ اوشبو جمله سیده, ظالم و مظلوم نینگ اجره تیلمه گن لیگی کورینماقده.  اوباما خودی منه شوو سوز لری بیلن توپراق لری اشغال ایتیلگن فلسطین لیک لر بیلن بیرلشگن ملت لر تشکیلاتی قرار لری گه قره مسدن اوز اشغالینی دوام ایتتریتگن اسرائیل نی تینگ اوله راق قبول ایتماقده.
اوچینچیدن, اوباما نینگ جمهوررئیسی بولگن کوندن بیری بیرلشگن ملت لر تشکیلاتی عمومی کینگشیده قیلگن معروضه لری بیلن سالشتیریلگنده, فلسطین مسئله سی گه بیریلگن اهمیت نینگ کونساین کمییب باریتگن لیگی کورینماقده.  میلادی ۲۰۰۹ نچی ییلیده عمومی کینگشده قیلگن معروضه سیده اوشبو مسئله گه فقط گینه ۵۲۱ کلمه لیک اورین اجره تگن ایدی خلاص.  لیکن, میلادی ۲۰۱۰ نچی ییلی ده گی معروضه سی نینگ تورت دن بیر قسمی نی (۱۱۰۰) فلسطین مسئله سی گه اجره تگن ایدی.  عینی دمده عرب بهاری مسئله سی نینگ مطرح بولگن پیت ده میلادی ۲۰۱۱ نچی ییلیده گی معروضه سیده هم فلسطین مسئله سی گه اهمیت بیرمه گن لیگی کورینگن ایدی.  بو گلگی معروضه سیده اوباما نینگ مسئله نینگ ییچیلیشی موضوعی گه فقط گینه ۸۴۶ کلمه لیک بیر اورین اجره تگن لیگی کورینماقده.
بیراق, میلادی ۲۰۱۱ نچی ییلیده گی معروضه سی آرتیدن اوباما نینگ فلسطین مسئله سی گه بیریتگن اهمیتی نینگ کمییب باشله گن لیگی کوزگه تشلنماقده.  میلادی ۲۰۱۲ نچی ییلیده اوباما نینگ عمومی کینگشده اوشبو خصوصده فقط گینه ۸۶ کلمه لیک بیر معروضه قیلگن لیگی کورینماقده.  امریکا قوشمه ایالت لری تشقی ایش لر  وزیری جان کری نینگ ایککی تامان آره سیده واسطه چیلیک قیلیب باشله گن میلادی ۲۰۱۳ نچی ییلیده اوشبو موضوع گه ینه بیر بار اهمیت بیریلیب باشلنگن لیگی بیلینماقده.  اوباما نینگ بو گلگی معروضه سیده ایسه فلسطین مسئله سی گه ۵۰۵ کلمه لیک اورین اجره تیلدی. بیراق, میلادی ۲۰۱۴ نچی ییلیده اوشبو رقم ۱۹۲ کلمه گه توشیب کیتدی.  میلادی ۲۰۱۵ نچی ییلیده اوباما نینگ معروضه سیده اوشبو خصوصده هیچ بحث ایتیلمه دی. میلادی ۲۰۱۶ نچی ییلیده گی معروضه سیده ایسه اوباما اوشبو موضوع گه فقط گینه ۳۱ کلمه لیک اورین اجره تدی خلاص.  اوشبو جهت دن آلیب قره گنده اوباما رهبریتی نینگ خودی منه شوو مسئله گه بیریتگن اهمیتی نینگ کونساین کمییب باریتگن لیگی کورینماقده.
تورتینچی و اینگ مهم موضوع ایسه, امریکا قوشمه ایالتلری بیلن اسرائیل آره سیده جاری آیده امضالنگن کیلیشو دن عبارت ایدی.  اوشبو کیلیشوو دایره سیده امریکا اسرائیل گه حربی جهت دن تاریخی نینگ اینگ کتته یاردمی نی قیلگن بوله دی.  شونده ی قیلیب امریکا میلادی ۲۰۱۹ نچی و ۲۰۲۸ نچی ییل لری آره سیده اسرائیل گه ۳۸ میلیارد دالر یاردم ایته دی. خودی منه شوو رقم نینگ ۳۳ میلیارد دالر لیک قسمی ایسه حربی یاردم لر دن عبارت.  قالگن بیش میلیارد دالری اسرائیل نینگ راکت مدافعه سیستمی نینگ رواجلنتریلیشی اوچون استفاده ایتیله دی.
امریکا تاریخی نینگ اینگ کتته یاردمی دن عبارت اوشبو یاردم, اوباما نینگ معروضه سیده فلسطین مسئله سی گه فقط گینه ۳۱ کلمه لیک اورین اجره تیلیشی گه سبب بولگن ایدی.  اوشبو معروضه سیده اوباما نینگ, اسرائیل نی اشغالچی اوله راق بهالنترگن لیگی گه قره مسدن, اشغال آستیده گی فلسطین نی هم تنقید ایتگن لیگی کورینماقده.
نتیجه ده, اوباما نینگ بیرلشگن ملت لر تشکیلاتی عمومی کینگشیده گی سونگگی معروضه سیده اسرائیل نی اشغالچی اوله راق بهالنترگن لیگی, امریکا نینگ اورته شرق سیاستی جهتی دن اونچه بیر معنی سی یوق.  امریکا قوشمه ایالت لری, اسرائیل بیلن دوستانه مناسبت لری نی دوام ایتتیرماقده.  اصلی گه قره گنده فلسطین مسئله سی نینگ نیمه اوچون ییچیله آلمیتگن لیگی هم امریکا نینگ اسرائیل بیلن بولگن اوشبو مناسبتی بیلن علاقه لی البته که.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
